google/wiki40b huggingface dataset:
Europavei 45

Forlengelse

Den 24 november 2006 ble veien forlenget, med start i Karesuando (på den svenske siden) ved at den svenske riksvei 45 (Karesuando-Göteborg) ble oppgradert til europavei. Den ble da 4917 km lang og var før det 3230 km. Omskiltinga skjedde sommeren 2007.
Den 5 desember 2017 ble en forlengelse av E45 gjennom Finland og Norge, over Kautokeino (riksvei 93) gyldig, slik at veiens nordlige start er Alta. 
Forslaget ble fremlagt særlig av lokale krefter i Nordfinland og i Finnmark. Daværende Samferdselsminister i Norge, Liv Signe Navarsete støttet forslaget i 2007, men presiserte at det ikke vil medføre ekstra bevilgninger til forbedring av veistandarden. I august 2016 har Norges og Finlands regjeringer ansøkt til UNECE om forlengelse Karesuando-Alta, og det ble godkjent i oktober 2016. Forlengelsen er 273 km lang. Det ble gyldig 5 desember 2017. Regjeringen har i søknaden lovet et veiprosjekt i Alta kommune.
Høneblund

En høneblund, også kalt hønedupp og på engelsk powernap, er en kort periode med søvn. En høneblund varer i motsetning til hva som vanlig er ved normal nattesøvn ofte ikke lenger enn 20 til 30 minutter. 
Et typisk sted for å utføre høneblund er ikke nødvendigvis en seng, det kan for eksempel gjennomføres i en sofa, en stol, på gulvet, med hodet på skrivepulten, eller andre egnede steder.
En høneblund i ny og ne er påstått å være godt for hjertet og hjernen.
Franco Modigliani

Bakgrunn

Modigliani ble født i Roma. Som 17-åring begynte han å lese jus ved universitetet i Roma. Han ble involvert i antifascistisk arbeid, og etter Benito Mussolinis innføring av antijødiske lover i 1938 forlot han Italia og slo seg i første omgang ned i Paris, der han giftet seg med Serena i 1939. Samme år vendte han kort tilbake til Italia for å motta sin universitetsgrad som doctor juris. 
Samme år flyttet familien til USA.

Økonom

I USA fikk han et stipendium til å studere økonomi. I 1942 begynte han å undervise i økonomi og statistikk ved Columbia University og Bard College. 
I 1944 skrev han sin Ph.D.-avhandling, hvis hovedinnhold ble trykket i det ledende tidsskrift Econometrica samme år som  «Liquidity Preference and the Theory of Interest and Money». I denne artikkel ble den keynesianske «revolusjon» som Keynes' tanker dengang ble betraktet som, integrert med den tradisjonelle (neo)klassiske økonomi. Dermed var artikkelen en viktig del av den neoklassiske syntese.
I 1946 ble Modigliani amerikansk statsborger. Han var ansatt ved forskjellige universiteter og institusjoner, før han i 1962 ble ansatt på MIT. Der ble han til sin død, fra 1970 med tittel som Institute Professor, som er spesiell for MIT.

Miller-Modigliani-teoremet

Sammen med Merton Miller, som fikk Nobelprisen fem år etter Modigliani, formulerte han i 1958 Modigliani–Miller-teoremet, et viktig resultat for å analysere en bedrifts kapitalstruktur. Teoremet viste at under visse antagelser er verdien av en virksomhet uavhengig av om den finansieres av egenkapital (ved utstedelse av aksjer) eller av fremmedkapital (ved låneopptak).

Livssyklushypotesen

Modigliani var også opphavsmann til livssyklushypotesen, som er et forsøk på å forklare oppsparingsnivået i et land. Modigliani mente at forbrukere vil forsøke å oppnå et stabilt forbruksnivå over sine liv (foreta forbruksutjevning). Det kan oppnås ved å spare opp i de år man arbeider, for å bruke av oppsparingen når man er gått i pensjon. Dette er senere blitt ett av de grunnleggende utgangspunkter for å forklare utviklingen i forbruk, inntekter og oppsparing og sammenhengen med demografiske forhold.
Andrea Belotti

Landslaget

31. august 2016 fikk han sin første landskamp for Italia mot Frankrike.
Jazz-standardlåt

Jazz-standardlåt er en standardlåt innen jazz, altså et musikkstykke som er velkjent og ofte blir spilt og innspilt av jazzmusikere. Da jazz består av mange forskjellige stilarter vil de forskjellige standards variere alt etter hvilken type musikk som blir spilt. De fleste profesjonelle musikere vil ha et repertoar med mange flere stykker enn slike som er kjent som standards, men de vil sikkert ha et par standards parat ved en oppførelse, enten som en del av programmet eller for å spille hvis ønsket.
Den mest innspilte standardlåten gjennom tidene per 2012 var «Body and Soul» av Johnny Green fra 1930. Det finnes ingen fastlagt liste over standardlåter. Mange slike ble opprinnelig skrevet for mange tiår siden og kan stamme fra gamle populærmelodier, utdrag fra musikaler som for eksempel på Broadway, eller fra gamle opptak av kjente band. Mange jazzmusikere tar også med låter av nyere dato når de bruker betegnelsen standard.
Per-Egil Flo

Landslaget

Etter å ha spilt en god sesong for Molde FK fikk han sin debut på det norske landslaget den 27. august 2014 mot De forente arabiske emirater.
Trigonophorus foveiceps

Utseende

En middelsstor (ca. 25-31 millimeter), avlang, grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Hunnen har lignende, men noe mindre, framspring, det midt i pannen T-formet.  Kroppen er ganske fint punktert, uten tydelige punktstriper på dekkvingene. Beina er mørke.

Utbredelse

Arten lever i Thailand.
Hedemarkens amt

Skrivemåte

Ved overgang til fylker i 1919 var den offisielle skrivemåten Hedemarkens amt, etter at 1907-reformen innførte liten forbokstav på substantiv (Amt -> amt). Før 1907 var således den vanlige skrivemåten Hedemarkens Amt (Ubunden form: Hedemarken). Også tidligere, f.eks. i Matrikkelen av 1838 og Pontoppidans kart av 1785 var skrivemåten Hedemarkens Amt. Amtet ble også omtalt som Øst-Oplandenes Amt, ettersom det var den østlige delen av Oplandenes Amt (delt 1781).
Gotisk:  eller 
Skrevet med O og f, ettersom fonten ikke har Ø eller f-varianten av s (f uten horisontal strek).
Fra 1. januar 1919 fikk Hedemarkens amt navnet Hedmark fylke.
Alta Idrettsforening i 2012

Alta 2

Reservelaget til Alta spilte i 2012 i 4. divisjon fotball for herrer. Der endte de på 6.-plass med 24 poeng etter ferdigspilt serie.
1001 gram

Anmelderne

Den fikk terningkast fem av VG, og terningkast fire av Aftenposten og NRKs Filmpolitiet.

Priser

Filmfotograf John Christian Rosenlund vant Kanonprisen 2014 for beste foto, mens John Erik Kaada ble nominert i klassen beste filmmusikk.
Det kan ellers nevnes at den ble valgt som Norges kandidat til den 87. Oscar-utdelingen i 2015 (men ble ikke blant de ti nominerte filmene).
Ensliges Parti

Ensliges parti er et tidligere politisk parti i Norge. Partiet ble grunnlagt i 1973 og stilte første gang til valg ved Stortingsvalget 1973. Det stilte også liste ved Stortingsvalget 1977. I 1979 skiftet det navn til Ensliges og Pensjonistenes parti, i 1981 til Folkeavstemningspartiet FAP (tverrpolitisk) og i 1983 til For Folkeavstemning (tverrpolitisk). I 1984 endret det enda en gang navn til Upolitisk.
Partiet ble i 1988 assimilert av det innvandrerfiendtlige partiet Stopp Innvandringen.
Luding-demningen

Luding-demningen er en demning med vannkraftverk i provinsen Sichuan i Kina, i vassdraget Dadu He, ei sideelv til midtre løp av Chang Jiang. Byggingen startet i 2009. 
Total effekt er på inntil 920 MW.
Betsy Louise Gude Scholz Agnus

Familie

Hun var datter av den tyske maleren Richard Scholz og norske Agnes Charlotte Gude. Morfaren var maleren Hans Gude. Hun var oppkalt etter mormoren Betsy, født Anker. Gjennom moren var hun i familie med blant andre Ivo Caprino, Bjarne Sandemose og Iben Sandemose.

Kunstnerisk virke

Hennes første publiserte arbeid var illustrasjonene til billedboken Norske Barnesange, som ble utgitt på Jacob Dybwads forlag i 1905. Det har blitt oppgitt i litteraturen om norske barnebøker at hun kun var femten år ved denne kunstneriske debuten, men i 1905 var Betsy Gude 18 år gammel. Imidlertid oppklarer en samtidig bokanmeldelse at illustrasjonene ble påbegynt da kunstneren var femten år. Hennes far Richard Scholz hadde på slutten av 1800-tallet illustrert en serie tyske barnebøker, og dette kan ha inspirert datteren. I desember 1905 anmeldte avisen Bergens Tidende flere barnebøker, og om Betsy Scholz' utgivelse skrev anmelderen med initialene L-H:
„Den tredje Billedbog Norske Barnesange med Billeder af Betsy Gude Scholz der heldigvis har stivt Bind og Shirtingsryg, saa den kan vare en Stund, er den mest kunstneriske af Julens Billedbøger siger Christian Krohg. Vi skyver hans Autoritet i Forveien for vor varme Anbefaling af det yndige Hefte, hvis Billeder er paabegyndt af et Barnegeni i 15 Aarsalderen og fuldendt af en syttenaarig Pige. En saadan Bog er ligesaa kjær for den Voksne som for Barnet. Musiken i den letteste Pianoudsættelse følger til Vuggesangen om Sorte Douglas; der henvises ogsaa til, hvor Melodierne findes til de fleste andre af Bogens Barnesange. Jo længer man ser paa Billederne, desto mere liger man dem og forstaar, at Bogen ogsaa vil glæde og blive værnet om af den voksne Læser i de Hjem, hvor den kommer ind som Gjest til Barnene.“
Etter kunststudier i Dresden ble hun elev ved Académie Colarossi i Paris. Der studerte hun i tre år, og siden fortsatte hun studiene ved Byam Shaw School of Drawing and Painting i London i til sammen seks år. I studietiden i London fikk hun stipend («scholarship») for «life», «stillife», «composition» og «landscape».
I 1899 ble hun tildelt «Lord Leighton's Prize» i Exeter, og mottok samtidig påskjønnelsen «honorary mention» fra maleren Frederik Watts, som var medlem av Royal Academy of Arts.
I 1915-1916 stilte hun ut i Royal Academy i London. Hun hadde også utstillinger i Oslo i 1922 og i 1926.
I 1984, fem år etter Betsy Scholz' død, utga Cappelen forlag sangboken Barnas beste : Barnas første, der sangene Pitt Pott Nøtt og En liten jente ("Hvor skal du hen, vesle jente? - Bort og plukke nøtter, kan du tenke!") var ledsaget av Scholz' illustrasjoner. 
Hun er gravlagt i Gudefamiliens gravsted på Vår Frelsers gravlund i Oslo.
Canadisk barskog

Biodiversitet

Det nordvestlige Canada er preget av kjølige, korte somre og meget kalde vintre. Det betyr, at det dannes skoger med stedsegrønne nåletrær som de dominerende arter. Plantesamfunnene er noe forskjellige og spenner fra åpne nåleskoger med mange lav-arter til tette skoger med Hvitgran (Picea glauca) i store dimensjoner. Her finnes dyresamfunn med en stor variasjon innenfor insekter, padder, fugler og pattedyr.
Insieme: 1992

Eurovision Song Contest

Sangen er komponert av den italienske musikeren Toto Cutugno som tidligere hadde gjort suksess med singelen «L'Italiano» i 1983 og en rekke deltakelser i italienske San Remo-festivalen. Den italienske kringkasteren Rai valgte Cutugno til å representere Italia i Eurovision Song Contest i Zagreb lørdag 5. mai. Cutugno hadde skrevet både tekst og melodi til «Insieme: 1992».
I den internasjonale finalen var Italia det 19. landet på scenen av 22. deltakere. Med seg på scenen hadde han fem støttevokalister fra Slovenia, gruppen Pepel in Kri som representerte Jugoslavia i 1975.
Avstemningen ble en tett kamp mellom Italia, Frankrike og Irland. Til slutt vant Italia med 149 poeng – 17 poeng foran Irland og Frankrike på delt andreplass. Den norske juryen ga ingen poeng til «Insieme: 1992». Med det nåværende poengsystemet har det bare skjedd ytterligere to ganger at Norge ikke har gitt poeng til vinnersangen: 1983 og 2011.
Den spennende avstemningen gjorde at en svært nervøs og svett Cutugno måtte kaste vann ansiktet etter at seieren var et faktum. Det resulterte i at hårfarge-middelet begynte å renne og griset til den hvite dressjakka hans, noe som var svært synlig under seiersreprisen.

Utgivelser og salg

Sangen fikk en moderat kommersiell suksess etter seieren. Den kom inn på singellistene i flere land og solgte til sølv i Frankrike og gull i Sveits. «Insieme: 1992» kom imidlertid ikke inn på norske VG-lista. 
Rune Rudberg spilte inn en norsk versjon av sangen, kalt «Mot samme morgendag». Arve Sigvaldsen skrev den norske teksten, og Nick Borgen produserte singelen.
Paul Leer-Salvesen

Teologi

Han er cand.theol. fra Universitetet i Oslo 1976 og dr.philos. fra Juridisk fakultet ved Universitetet i Oslo, 1991. Per 2017 er han professor i etikk og teologi ved Institutt for religion, filosofi og historie, Universitetet i Agder. Han har tidligere arbeidet blant annet som fengselsprest og journalist.
Escombreras Iberdrola gasskraftverk

Escombreras Iberdrola gasskraftverk er et gasskraftverk og samtidig et oljekraftverk i Murcia i Spania. Det har en installert produksjonskapasitet på 8400 MW, fordelt på 2+1 turbiner. Dette er et av landets mellomstore fossile kraftverk målt etter installert produksjonseffekt. Anlegget stod ferdig i 2006. Brenselkilden er naturgass og dieselolje.
De totale CO2-utslippene i 2008 var ca. 1 499 100 tonn, kvoten var samme år 630 800 tonn.
Forskning

Forskning er en aktiv, grundig og systematisk granskning for å finne ny viten og øke kunnskapen.
En person som driver med forskning kalles en forsker. Alle kan drive med forskning, men som oftest tenker man på vitenskapelig ansatte på universitet, forskningsinstitutter eller andre steder. Ordet forskning brukes ofte synonymt med vitenskap, men de to begrepene kan også ha forskjellige betydninger. Forskning finansieres ofte av statlige myndigheter i de respektive land, men bidrag fra uavhengige organisasjoner og private bidrar også til finansiering. Også bedrifter kan bedrive eller finansiere forskning.
Forskning deles ofte i to kategorier: grunnforskning og anvendt forskning.

Grunnforskning

Grunnforskning, kalles stundom for «ren forskning», har som hovedmålsetting å øke kunnskapen og teoretisk forståelse for de inngående variabler. Grunnforskning drives av forskerens interesse og nysgjerrighet. Grunnforskning blir ofte gjort uten at det ligger noen praktisk målsetting bak, men kan likevel resultere i uventede oppdagelser. Grunnforskning legger grunnen for ytterligere forskning som i lengden skal gi opphav til kunnskap som kan tillempes til noe i praksis. Det er med andre ord ingen garanti for at grunnforskning innen kort tid kan gi opphav til noe nyttig, noe som også har medført at forskere har problemer med å få grunnforskningen finansiert.

Forskningspublisering

Publisering av forskningsresultat er viktig for verifisering av metodene og resultatene ved at de er tilgjengelige for andre. Publisering er nødvendig for å gi forskningen troverdighet ved at all forskning hviler på tillit.
Akademisk forskning blir vanligvis utgitt i vitenskapelig tidsskrift eller i bøker. De fleste etablerte vitenskapelige områder har sine egne tidsskrift for publisering. I dag blir mange vitenskapelige artikler utgitt elektronisk på Internett istedenfor i trykt på papir.
Pierre Bayle

Bakgrunn

Pierre Bayle var sønnen til en fattig protestantisk gjeter. Han ble utdannet av sin far, og studerte senere på det protestantiske akademiet i Puylaurens. I 1669 begynte han på et college drevet av jesuittene i Toulouse, og konverterte til katolisismen.  Etter sytten måneder vendte han imidlertid tilbake til protestantismen og rømte til Genève. Der ble han kjent med René Descartes lære.

Filosofi, forfatterskap

Hans hovedverk er  Dictionnaire historique et critique (Historisk og kritisk oppslagsverk). Her prøvde han å samle sin tids kunnskap og erkjennelse og underlegge den en kritisk bedømmelse, og foregrep dermed 1700-tallets store franske encyklopedier. 
Bayles skeptisisme influerte etterfølgende generasjoner av opplysningsfilosofer og -skribenter, som Denis Diderot, de franske encyklopedistene, David Hume og George Berkeley. Bayle elsket å påpeke motsigelser mellom religiøse dogmer og sunn fornuft. Han var selv en troende kristen, men var en sterk motstander av en autoritær anvendelse av trosartiklene og en forkjemper for trosfrihet og toleranse. Bayle ble etter hvert involvert i en bitter strid med landsmannen Pierre Jurieu om religiøse spørsmål.
Fra 1684 skrev og utga han det litteraturkritiske tidsskriftet Nouvelles de la république des lettres, som raskt ble en europeisk suksess. Fra 1690 utga han Avis important aux réfugiés, der han talte for religionsfrihet og toleranse.
Han livnærte seg som lærer for diverse parisiske familier, og arbeidet et par år under navnet Bèle. I 1675 ble han utpekt som styreleder i filosofi på Académie de Sedan, men dette ble i 1681 stengt av Ludvig XIV. Like før dette skjedde hadde Bayle rømt til Nederland, hvor han raskt ble utnevnt til professor i filosofi og historie ved École Illustre i Rotterdam. Etter en lengre intern krangel ble Bayle i 1693 fratatt stillingen sin. Bayle ble i Rotterdam fram til sin død 28. desember i 1706.
Kommunestyre- og fylkestingsvalget 2011/Akershus

Kommunevise kommentarer

Fargekoder for partia:

Fylkestingsvalget

Det var stor utskifting av representanter i fylkestinget; 21 av de 43 valgte var nye. Nils Aage Jegstad (H) blei gjenvalgt som fylkesordfører, da fylkestinget konstituerte seg. Lars Salvesen (KrF) blei varaordfører. Han overtok etter Inge Solli (V).
Ferdinand Tönnies

Bakgrunn

Ferdinand Tönnies ble født i den da danskstyrte del men overveiende tysktalende del Nord-Frisland. Faren var en velstående bonde. Tönnies studerte ved universitetene i Jena, Bonn, Leipzig, Berlin og Tübingen.

Karriere

I 1881, fire år etter han hadde avlagt doktorgrad, ble han privatdosent ved universitetet i Kiel. I 1896 uttrykte han sympati med streikande havnearbeidere i Hamburg. Den konservative regjering i Preussen regnet han deretter for of å være sosialdemokrat, og han fikk ikke professorat før enn i 1913. Dette innehadde han i tre år, men han underviste på universitet også i perioden 1921-33. Han ble da fjernet for tidligeare å ha publisert nazikritiske skrifter.
Tönnies var den første egentlige sosiolog i Tyskland. Han skrev over 900 artikler og bøker og gav verdifulle impulser til både sosiologien og filosofien. Mange av hans skrifter om samfunnsteori, også Gemeinschaft und Gesellschaft, var med å gjøre sosiologien til et eget kunnskapsfag. Han stod også bak begrepet voluntarisme. Også i studier av samfunnsendring var han aktiv, særlig omkring folkemeninger, skikker, tekonologi, lovbrudd og selvmord. Han hadde en levende interesse for metodologi i samfunnsforsking, spesielt for statistiske metoder.

Gemeinschaft og Gesellschaft

Tönnies skilte mellom to typer av sosiale fellesskap. Gemeinschaft viser til en type fellesskap basert på følelsen av å høre sammen. Båndene mellom de enkelte er ment å vidareføres, å opprettholde gruppen er et hovudmål for det enkelte medlem. Begrepet Gesellschaft viser til samfunnsgrupper som holder sammen så lenge dette er et tjenlig redskap for å oppnå bestemte, omforente målsettinger for detn enkelte medlem.
Skillet mellom sosiale fellesskap er basert på tanken om at det finnes bare to former for viljeshandling. Ein sosial aktør som følger særviljen (Wesenwille) ser på seg selv som et redskap som oppfyller fellesskapets mål. Ofte er det snakk om en underliggende, ubevisst kraft. Fellesskap danna rundt en særvilje kalles Gemeinschaft. Vilkårsviljen er den andre form for vilje. Aktøren ser da på det sosiale fellesskapet som et rediskap for å fremme hans personlige mål; vilkårsviljen er målrettet og fremtidsorientert. Slike fellesskapsgrupper kalles Gesellschaft. Medlemskap i Gemeinschaft er selvoppfyllende, mens Gesellschaft er et instrument for dets medlemmer. Teoretisk sett er disse to normsett strengt atskilte, men i empirisk, anvent sosiologi blir de alltid innfiltres i hverandre.
Familien og grannelaget i det gamle bondesamfunnet var en type Gemeinschaft. Aksjeselskap, fagforeningear og politiske partier i moderne samfunn er ekaempler på Gesellschaft. Fellesskap av typen Gesellschaft oppstår i kapitalistiske, bymessige samfunn. Slike samfunn er kjennetegnet ved upersonlige, økonomiske samhandlinger mellom folk. Sosiale båand blir gjerne instrumentelle og overflatiske, selvinteresse og utnytting tar i stor grad over som norm.
Tönnies' skille mellom Gemeinschaft og Gesellschaft er blitt kritisert for å overforenkle forskjellen mellom samfunnstypene.
Han døde i Kiel.
Jørgen de Mylius

Biografi

Jørgen de Mylius ble født i Frederiksberg og gikk ut av realfaglinjen ved Østre Borgerdyd Gymnasium i 1964. Allerede året før, 29. januar 1963, begynte han å jobbe for Danmarks Radio (DR). Det neste halvannet året skapte han programmer som Top 20, Efter Skoletid og For de unge. Han fullførte en journalistutdannelse i 1968.
I 1970-årene jobbet de Mylius som radiojournalist i USA, Japan, Frankrike og Luxembourg. I april 1977 vendte han tilbake til Danmarks Radio, der han startet i fjernsynsavdelingen. Han var en av initiativtakerne til å få Danmark tilbake i Eurovision Song Contest, som DR hadde boikottet siden 1966. I 1978 vendte Danmark tilbake i konkurransen, og de Mylius var programleder ved Dansk Melodi Grand Prix samme året. 
Siden har han ledet og produsert tv-programmer som Eldorado, Stardust, Musikboxen og Pop-quiz. I 1989 ble han vert for radioprogrammet Mylles Hylde på DR P3 og i 1990–1991 var han i USA, der han studerte film ved University of California (UCLA) i Los Angeles. I slutten av 1990-årene var han programleder for det populære danske radioprogrammet De ringer, vi spiller. 
Utover tv og radio, har han også skrevet biografier om Cliff Richard, Elvis Presley og Jodle Birge. Fra 1999 jobbet han som redaksjonssjef for tv-programmet Hit med sangen og senere som radiovert for programmet Hithouse på DR P5.

Annet

I 2013 ble han slått til ridder av Dannebrogordenen for sitt virke innen dansk kultur- og underholdningsliv. 
Han omtales ofte bare ved kallenavnet sitt, Mylle.
Mikhail Bakhirev

Første verdenskrig

Den 24. desember 1914 ble Mikhail K. Bakhirev forfremmet til kontreadmiral og kommanderte en krysserskvadron i den baltiske flåte. Fra 19. desember 1915 til 23. mai 1917 kommanderte han den baltiske flåtes slagskipskadron.
To år etter ble han forfremmet til viseadmiral, og året etter - 21. august 1917 - ble han sjef for flåtestyrkene i Rigabukten, og kommanderte således de russiske flåtestyrker under Operasjon Albion og i slaget i Moon-sundet. 
Den 12. januar 1918, etter oktoberrevolusjonen, ble han avskjediget og nektet rett til å motta pensjon.

Den russiske revolusjon

Etter dimitteringen var Bakhirev sjefsbokfører i et industriselskap. Tidlig i august 1918 ble han arrestert av bolsjevikene, men løslatt igjen den 13. mars 1919. Den 1. april 1919 begyhnte han å skrive en skildring av kampene i Rigabukten fra 1915 til 1917.